作者：陈允平
词牌/韵律：夜飞鹊・夜飞鹊慢

paragraphs: 秋江际天阔，风雨凄其。
云阴未放晴晖。
归鸦乱叶更萧索，砧声几处寒衣。
沙头酒初熟，尽篱边朱槿，竹外青旗。
潮期尚晚，怕轻离、故故迟迟。
何以醉中先别，容易为分襟，独抱琴归。
回首征帆缥缈，津亭寂寞，衰草烟迷。
虹收霁色，渐落霞孤鹜飞齐。
更何时，重与论文渭北，翦烛窗西。